title: Muséu del Xibión Xigante
text: Dempués de la destrucción del muséu en 2014, los especímenes de xibiones xigantes supervivientes foron treslladaos al Parque de la Vida del CEPESMA, qu'abriera en 2007 en La Mata, nes contornes de Ḷḷuarca; dalgunos foron puestos n'esposición pública como parte d'una esposición de 600 m² qu'incluyía tamién artículos rellacionaos cola bioloxía, xeoloxía y astronomía. El presidente del CEPESMA, Luis Laria, punxo 23 000 € del so propiu dineru pa caltener tres especímenes nel parque. Recibió numberoses ufiertes pa mercar los especímenes de xibiones xigantes supervivientes, col interés d'instituciones científiques, conceyos, bancos, ya inclusive figures públiques. Laria dixo que los refugaría porque quería que los especímenes permanecieren en Valdés y d'otra miente namái taba dispuestu a emprestar los especímenes por unos años, que la mayoría de los compradores potenciales nun considerarían.